Magdalena Andersson

Eva Magdalena Andersson (nosusuo ontok 23 Milatok 1967)Sveriges befolkning 1990, CD-ROM, Version 1.00, Riksarkivet (2011). nopo nga songulun sorupu politik om ekonomik mantad Sweden i poimburu id sabaagi Leader of the Opposition mantad Gumas 2022 om Momuruan do Parti Demokrasi Sosial Sweden mantad 2021. Nosili yau sabaagi do Sorupu Riksdag montok Stockholm County mantad toun 2014. Pogulu diti, nokosili yau do Luguan Montiri Sweden mantad Milau 2021 gisom Gumas 2022, om nosili sabaagi tondu kumoiso di mongigit tonggungan dii. Nokosili nogi yau sabaagi Montiri Kousinan mantad 2014 gisom 2021 om Ponorikohon do International Monetary om Financial Committee mantad 2020 gisom 2022.

Tinumanud i Magdalena Andersson do Liga Komulakan Demokratik Sosial Sweden ontok 1983. Ontok toun 1992, nakaramit yau do ijazah sarjana id ekonomi mantad Sikul Ekonomi Stockholm. Nokosili yau sabaagi do momosunud om monunuhu id kapamalanan do kaparampasan Göran Persson om momosunud kumaa Mona Sahlin. Alapas pongundian umum Sweden 2014, nopili i Andersson sabaagi sorupu do Riksdag om nokosili sabaagi Montiri Kousinan id pontadbiran Stefan Löfven. Soira pinoposunud i Lofven do tumingkod yau ontok Magus 2021, nokosili i Magdalena sabaagi calon toponsol montok mogolon dau. Au alaid alapas dilo, nopili yau sabaagi momuruan do Parti Demokrat Sosial.

Nokosili i Magdalena Andersson sabaagi Luguan Montiri do Sweden mantad di Riksdag ontok 29 Milau 2021. Ontok 24 Milau 2021, nopili kawagu yau sabaagi Luguan Montiri Andersson nga tinumingkod alapas pinoposunud o piisaan dau, Parti Otomou, do tumongkiad yolo do porinta sabaagi pononsulian kumaa kinalaan do undi belanjawan tounan id Riskdag kumaa puru sampaping di konservatif. Alapas di, nokosili yau sabaagi Luguan Montiri ontok 30 Milau 2021 sabaagi puruan montiri tondu di kumoiso Sweden.

Alapas naala o piisaan dau ontok  pilihan raya umum Sweden 2022, minomosunud i Magdalena Andersson do gaab dau tumingkod sabaagi luguan montiri. Pinatahak o buruonon dii kumaa di Ulf Kristersson ontok 18 Gumas 2022.

 Koposion Pogulu om Pinsingilaan 
I Magdalena nopo nga tanak mintootoiso di  Göran Andersson (1934–2002), songulung lungkitas do statistics id Universiti Uppsala,  om mongingia Birgitta Andersson (née Grunell; nosusu 1939). Yau nopo nga songulun kukumaau di abaal maamaso timpu tomulok dau.

Maso timpu sikul tosiriba dau, sinumikul yau id Malmaskolan id disan-disan do Uppsala, i lohoon sabaagi Norby. Maamaso timpu sikul takawas, mininsingilo yau do sains sosial id Katedralskolan id Uppsala. Nopupusann o pinsingilaan dau dilo ontok toun 2987 miampai nakaanu gred di angakawas id kalas nga haro iso i amu.

Alapas nopupusan mantad sikul takawas, minundaliu i Magdalena kumaa Stockholm montok sumikul id Sikul Ekonomi Stockholm, id hombo naayi yau ontok toun 1992 miampai nakaramit do ijazah sarjana id ekonomi. Minonimpuun yau do manganu PHD ekonomi id Sikul Ekonomi Stockholm mantad toun 1992 gisom 1995, nga amu nopupusan pogulu naayi yau do degree. Mininsingilo yau id solian pogun id Institute of Advanced Studies, Vienna maamaso timpu magalang 1994 om id Universiti Harvard maamaso timpu bunga toun 1995.

Tinumanud yau do Liga Komulakan Demokratik Sosial Sweden (SSU) ontok toun 1983 maso toun kumoiso dau id sikul takawas.  Ontok toun 1987, nokosili yau sabaagi do momuruan Uppsala section of SSU.

 Buruonon 

 Momosunud om Penjawat Awam 
Alapas minangayi pinsingilaan dau id ekonomi, minoburu i Magdalena Andersson id Rosenbad sabaagi momosunud politik montok luguan montiri di diri, ii Göran Persson mantad 1996 gisom 1998, om nokosili sabaagi Monunuhu do Kapamalanan mantad toun 1998 gisom 2004. Alapas dii nokosili yau sabaagi penjawat awam, id soriba setiausaha pogun, Montiri Kousinan mantad toun 2004 gisom 2006, om nokosili kaagu sabaagi momosunud politik montok puruan sampaping, Mona Sahlin mantad toun 2007 gisom 2009. Tinumingkod yau mantad buruonon diti alapas nopili yau sabaagi iso mantad ko calon Luguan Monunuhu Agensi Sukai Sweden, gisom toun 2012. Tinumingkod yau soira nangatan yau do tumanud Parti Demokratik Sosial Sweden pogulu pilihan raya umum Sweden 2014.

 Sukuon 

Kategori:Sweden